_:nda7e6d72b2844ac98223b9af578aa401xb0
<http://schema.org/articleBody>
"Itt az ideje végleg szakítani azzal a sztereotípiával, amely szerint a déliek a nagy, mindenbe beleszarás elve szerint élik a mindennapjaikat, nem lehet semmilyen szabályt bevezetni és érvényesíteni és egyébként is. Már a görög szabályozás is megmutatta, hogy teljes tévedés lenézően legyinteni és tücsök-hangya párhuzamokat vonni, Portugália covid-szabálya pedig még egy érv ez ellen. Az ország zöld, ami elsőre meglepő, megnézve azonban a rendszer működését, egyáltalán nem véletlen.\r\n<h3>Portugália</h3>\r\nA covid első hulláma eléggé megütötte az országot, a spanyolhoz mérhető ütemben futott fel a fertőzöttek száma. Az más kérdés, hogy kemény intézkedésekkel sikerült letörni a vírus terjedését - kijárási tilalommal, kőkemény maszkhasználattal. A negyedik hullámon már túl vannak, a napot nézik és fáj a szívük, közben betartanak minden intézkedést. Ennyi a titok.\r\n\r\nAz utazáshoz nem kell külön teszt vagy fakszni, oltással be lehet utazni simán. A nyugati oltást fogadják el, ez a legfrisebb protokoll szerint azt jelenti, hogy a <a href=\"https://okosutas.hu/itt-a-megoldas-amivel-a-szputnyikosok-is-utazhatnak/\">szputnyikosok</a> is mehetnek, ha harmadik oltásként egy Janssent kérnek. Az országba úgy lehet belépni, hogy egy formanyomtatványt ki kell tölteni, belföldön pedig szabadon lehet jönni-menni, nincs korlátozás.\r\n\r\nMaszkot minden zárt helyen hordani kell, vagyis a reptéren, boltban, járművön, múzeumban. Étteremben is, kivéve, ha épp fogyaszt a vendég. Persze szabályokat lehet hozni ezerrel, ami igazán fontos az az, hogy ezt be is tartják az emberek. Talán egy-két olyat láttunk, hogy valaki az orra alá tolta a maszkot, mindenki nagyon fegyelmezetten betartotta a szabályokat - a portói metrón is csak a búcsúcsókhoz vették le a tinédzserek a maszkot.\r\n<h3>Madeira</h3>\r\nEhhez képest kicsit más a helyzet, ha mondjuk Madeirára szeretnénk utazni, ott speciális szabályok vannak. Bár belföldi utazásnak minősül, ha Portóból vagy Liszabonból megyünk, külön regisztrációs lapot kell kitölteni, QR-kódot kell generálni. Az egy dolog, hogy fel kell tölteni egy sor adatot, például az oltásról is, az meg egy másik, hogy azt le is ellenőrzik. Elsőre világoszöld kódot kapunk, majd megnézik, tényleg beoltottak-e, és a kód sötétzöld lesz.\r\n\r\nA reptéren a sötétzöldeket simán tovább engedik, a világoszöldeknél viszont ellenőrzik, hogy tényleg beléphetnek-e - ha gond van, tesztelnek. Világoszöld az oltás nélküli, teszttel utazó, illetve az is, akinek csak papír alapú oltási igazolása van. Minden teljesen flottul megy, Ronaldo szobra még mindig hordja a madeirai színekben pompázó maszkot, az utasok a kellemetlenségért cserébe meg kapnak egy madeirai banánt."
<https://okosutas.hu/portugalia-covid-szabalya-biztonsag-minden-felett/>